Bukov (vrch v Chočských vrchoch)

Bukov () je vrch v Chočských vrchoch. Nachádza sa severozápadne od Lúčok, približne  severovýchodne od Ružomberka.

 Poloha 
Nachádza sa v západnej časti Chočských vrchov, v geomorfologickom podcelku Choč. Leží v Žilinskom kraji, na území okresu Ružomberok a na katastrálnom území obce Lúčky. Na vrchol nevedie turistická trasa a leží už mimo chráneného územia.

 Popis 
Bukov leží v rázsoche, ktorá vybieha z Veľkého Choča juhovýchodným smerom. Západne susedí okrem dominanty aj Malý Choč (), juhozápadne Kopa () a Predný Choč (), južne leží Turícka Magura (), východne Magura () a severne Holica ().Chočské vrchy – Vodná nádrž Liptovská Mara. Turistická mapa. 1 : 50 000. Harmanec: VKÚ, a. s., 2000. Bukov patrí do povodia Váhu, kam smeruje potok Teplianka, ktorej prítoky odvodňujú celý masív. Najbližšími sídlami sú juhovýchodne ležiace obce Turík a Lúčky, na severe situované Leštiny a Osádka.

 Výhľady 
Vrcholový hrebeň pokrýva lesný porast, ktorý poskytuje veľmi obmedzený rozhľad. Z menších lokalít s redšou vegetáciou sú viditeľné mnohé vrchy Chočských vrchov a blízka Liptovská kotlina. Pri vhodných podmienkach vidieť Veľkú Fatru, Nízke i Západné Tatry, Skorušinské vrchy, Oravskú vrchovinu, Oravskú Maguru i Oravské Beskydy.

 Prístup 
Na vrchol nevedie značkovaná trasa,  červená značka z Lúčok na Veľký Choč vedie južným úpätím do sedla.

 Referencie 

 Pozri aj 
 Choč (geomorfologický podcelok)
 Zoznam vrcholov v Chočských vrchoch

 Iné projekty 

 Externé odkazy 
 Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Ružomberok
Kategória:Lúčky (okres Ružomberok)